Държавен вестник, бр. 106, 2023 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  106
в обменния курс между трета чуждестранна 
валута и функционалната валута за счетоводни 
цели на съставното образувание;
г) се дължи на промени в обменния курс 
между трета чуждестранна валута и функци­
оналната валута за данъчни цели на състав­
ното образувание, независимо дали печалбата 
или загубата от тези промени е включена в 
данъчния финансов резултат;
6. по смисъла на т. 5:
а) „функционална валута за данъчни цели“ 
е функционалната валута, в която се определя 
данъчният финансов резултат на съставното 
образувание, който се облага с включен данък 
в юрисдикцията, в която е разположена;
б) „функционална валута за счетоводни 
цели“ е функционалната валута, в която се 
определя нетният счетоводен финансов ре­
зултат на съставното образувание;
в) „трета чуждестранна валута“ е валута, 
която не е нито функционална валута за 
данъчни цели, нито функционална валута за 
счетоводни цели на съставното образувание;
7. „непризнати разходи“ са:
а) разходите, начислени от съставно обра­
зувание във връзка с незаконни плащания, 
включително подкупи и незаконни комиси­
онни;
б) разходите, начислени от съставно обра­
зувание за глоби и санкции, които са равни 
на или надвишават 50 000 евро или тяхната 
равностойност във функционалната валута, 
в която е определен нетният счетоводен фи­
нансов резултат на съставното образувание;
8. „грешки от предходен период и проме­
ни в счетоводната политика“ е промяна в 
салдото на собствения капитал на съставно 
образувание към началото на данъчен период, 
която промяна се дължи на:
а) коригиране на грешка при определянето 
на нетния счетоводен финансов резултат за 
предходен данъчен период, което е довело до 
промяна на размера на приходите или разхо­
дите, участващи при определянето на допус­
тимата печалба или загуба за този предходен 
данъчен период, освен доколкото коригирането 
на тази грешка е довело до съществено на­
маление на задължение за включени данъци 
съгласно чл. 260ц;
б) промяна в счетоводната политика, която 
е довела до промяна на размера на приходите 
или разходите, участващи при определянето 
на допустимата печалба или загуба;
9. „начислени разходи за пенсии“ е раз­
ликата между размера на разходите за за­
дължения при пенсиониране, участващи при 
определянето на нетния счетоводен финансов 
резултат, и платените на пенсионен фонд суми 
за данъчния период.
(2) При определяне на допустимата печалба 
или загуба нетният счетоводен финансов ре­
зултат на съставното образувание се коригира 
със сумата на:
1. нетните разходи за данъци;
2. изключените дивиденти;
3. изключената печалба или загуба от 
участия;
4. включената печалба или загуба при 
прилагане на модела на преоценка;
5. печалби или загуби от разпореждане с 
активи и пасиви, изключени съгласно чл. 260я7;
6. асиметричните печалби и загуби от 
курсови разлики;
7. непризнатите разходи;
8. корекциите на грешки от предходен 
период и промени в счетоводната политика;
9. начислените разходи за пенсии.
(3) Подаващото информация съставно 
образувание може да упражни избор в съот­
ветствие с чл. 260я24 ал. 1, при който дадено 
съставно образувание може да замени сумата 
на счетоводен разход за възнаграждения на 
базата на акции със сумата на счетоводния 
разход за възнаграждения на базата на акции, 
признат за данъчни цели при определяне на 
данъчния му финансов резултат в юрисдик­
цията, в която е разположено. Изборът е за­
дължителен за всички съставни образувания 
в съответната юрисдикция и се прилага за 
данъчния период, в който е упражнен и за 
всички следващи данъчни периоди.
(4) Когато срокът за упражняване на опции, 
които са част от възнаграждението на базата 
на акции, изтече, без те да бъдат упражнени, 
със сумата, с която е бил намален нетният 
счетоводен финансов резултат на съставното 
образувание по време на срока за упражняване 
на опциите при определяне на допустимата 
му печалба или загуба, се увеличава нетният 
счетоводен финансов резултат при определя­
не на допустимата му печалба или загуба в 
данъчния период, в който изтича срокът за 
упражняване на опциите.
(5) Когато част от счетоводен разход за 
възнаграждения на базата на акции е отчетен 
в предходни данъчни периоди на периода, в 
който е упражнен изборът по ал. 3, в данъчния 
период на избора нетният счетоводен финан­
сов резултат при определяне на допустимата 
печалба или загуба се коригира с разликата 
между размера на тези разходи, отчетени в 
предходните данъчни периоди, и общия размер 
на такива разходи, които биха били отчетени 
в тези периоди, ако в тях е бил упражнен 
изборът по ал. 3.
(6) В годината, в която изборът по ал. 3 
бъде оттеглен, сумата, с която неплатените 
разходи за възнаграждения на базата на ак­
ции, приспаднати съгласно избора по ал. 3, 
надвишава счетоводните разходи, се включва 
при определянето на допустимата печалба или 
загуба на съставното образувание.
(7) Когато ефектът от сделка между със­
тавни образувания, разположени в различни 
юрисдикции, е отчетен в различен размер в 
счетоводния им финансов резултат или сдел­
ката е сключена при условия, отличаващи се 
от условията между несвързани лица, ефектът 
от сделката се коригира така, че да се отчете 
в еднакъв размер от съставните образувания